

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV 251** | | |
| Tantárgy elnevezése | **Társadalom-egészségügy** | | |
| Tantárgy oktatójának neve | **Dr. Bartusné Szabó Eleonóra** | Beosztása, tudományos fokozata | **óraadó szaktanár** |
| Tantárgy óraszáma | **nappali tagozaton 2 tanóra/ hét**  **levelező tagozaton 12 tanóra/félév** | | |
| Tanóra típusa | **előadás** | | |
| Meghirdetési időszak | **tavaszi félév** | | |
| Kreditszám | **3 kredit** | | |
| A tantárgy célja | A tantárgy a szociális munka szak hallgatók szakmai identitásának fejlődését segíti. Megismerik és megértik az egészségügy társadalomban elfoglalt helyét, az egészségügyi rendszerek működését. Olyan ismereteket, értékeket, alapelveket közvetít, amelyek megalapozzák a hallgatók szakmailag igényes magatartásának és tevékenységének kialakulását.  A tantárgyi ismeretek birtokában a hallgató képes lesz:   * megérteni az egyén és a társadalom egészségi állapotát, * felismerni az egészség-betegség társadalmi összefüggéseit * értékelni a népbetegségek jelentőségét, * értelmezni és elemezni az egyén és a társadalom egészségi állapotát, * felhasználni a megismert demográfiai adatokat, szociometriai, epidemiológiai mérőszámokat, * megérteni az egészségügyi rendszerek fejlődésének nemzetközi tapasztalatait | | |
| Szükséges előtanulmányok, feltételezett tudásanyag | Előtanulmányok nem szükségesek, de a tantárgy elsajátítása során jól hasznosítható az őszi félévben hallgatott egészségügyi alapismeretek tantárgy ismeretanyaga. | | |
| Fejlesztendő kompetenciaterületek | 1. **tudás**  * Ismeri és tudja a szakmai területéhez kapcsolódó egészségügyi tudományok fogalomkészletét: * Ismeri és értelmezi az emberi szükségleteket. * Ismeri és értelmezi az ember és környezete kapcsolatát az egészséges életmód elemeit és fontosságát. * Ismeri és érti a szociális munka szerepét, lényegét, funkcióit, komplexitását, interdiszciplináris jellegét, kapcsolatrendszerét. * Ismeri és átlátja a szociális és egészségügyi szervezetek működését, és azokban a szociális szakemberek szerepét, tevékenységének formáit, lehetőségeit. * Ismeri más segítő szakmák kompetenciaköreit, felkészült a gyakorlat során felmerülő problémák felismerésére és az egészségügyi szakemberekkel való együttműködésére.  1. **képességei**  * Képes az emberi szükségletek felmérésére, azok kielégítésére. * Képes az egyén és társadalom egészségügyi problémáinak felismerésére és a gyógyítás (therápia) elősegítésére. * Felkészült a szakmai csapatmunkára, a társszakmák szakembereivel.  1. **attitűdje**  * Érzékeny és nyitott a társadalom, szociális és egészségügyi problémákra. * Nyitott az emberek megismerésére, empátiával viszonyul az egyénekhez, csoportokhoz és közösségekhez. * Nyitott az új módszerekre, gyakorlati eredmények megismerésére, alkalmazására. * Elfogadja és a gyakorlatban is megvalósítja az egészség megőrző szemléletet és életvitelt.  1. **autonómiája és felelősége**  * Munkáját minden körülmények között felelőséggel végzi. * Autonóm módon képes szerepét felismerni a csapatmunkában. * Felelőséget vállal a rábízott információkért, megtartja az orvosi titoktartási kötelezettséget. * Kommunikációjáért mindenkor felelőséget vállal. * Munkája során folyamatosan részt vesz szakmai képzéseken, továbbképzéseken. * Tevékenységét kritikai gondolkodás és felelőségteljes munkavégzés jellemzi. | | |
| Tantárgyi leírás | A tantárgy témái:   1. Egészségfogalmak. A magyar egészségügy szervezete. 2. Betegségfogalom. A betegségek megelőzése. Egészségmegőrzés. A betegségek időbeli lefolyása. A betegségek terjedésének módjai. 3. Az egészségi állapot és mérési módszerei: statisztikai módszerek, demográfiai módszerek, szociológiai módszerek. 4. Az egészségi állapot társadalmi meghatározottsága, a betegségek gyakoriságát befolyásoló tényezők. Rizikófaktorok. 5. Élettartam mutatók. Népesedéspolitika. Családtervezés. 6. A népesség megoszlása kor, terület, nem, iskolázottság, foglalkozás szerint. 7. Egészségügyi ellátás, gondozás, szűrővizsgálatok védőoltások. Anya-, csecsemő- és gyermekvédelem. 8. A magyar lakosság egészségi állapota. 9. A fertőző betegségek, a szív- és érrendszeri betegségek, az emésztőrendszeri betegségek, a daganatos megbetegedések epidemiológiája. 10. Civil szervezetek és szerepük a lakosság egészségének megőrzésében. 11. Az egészségügyi ellátás finanszírozása. | | |
| Kötelező és ajánlott irodalom | Forgács Iván, Paksy András, Pauka Tibor (szerkesztők): Népegészségtan  Balázsi: Népegészségtan | | |
| Ismeretek ellenőrzésének módja | **szóbeli vizsga** | | |
| Tantárgy tárgyi követelményei | **tanterem, írásvetítő, projektor, számítógép** | | |